CELEX: 62008CN0486
Language: fi
Date: 2008-10-12 00:00:00
Title: Asia C-486/08: Ennakkoratkaisupyyntö, jonka Landesgericht Innsbruck (Itävalta) on esittänyt 12.10.2008 — Zentralbetriebsrat der Landeskrankenhäuser Tirols v. Land Tirol

21.2.2009   
            
            
               FI
            
            
               Euroopan unionin virallinen lehti
            
            
               C 44/26
            
         Ennakkoratkaisupyyntö, jonka Landesgericht Innsbruck (Itävalta) on esittänyt 12.10.2008 — Zentralbetriebsrat der Landeskrankenhäuser Tirols v. Land Tirol
   (Asia C-486/08)
   (2009/C 44/44)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landesgericht Innsbruck
   Pääasian asianosaiset
   
      Kantaja: Zentralbetriebsrat der Landeskrankenhäuser Tirols
   
      Vastaaja: Land Tirol
   Ennakkoratkaisukysymykset
   
               1)
            
            
               Onko 6.1.1997 tehdyn osa-aikatyötä koskevan puitesopimuksen, joka on hyväksytty osa-aikatyötä koskevalla 15.12.1997 annetulla direktiivillä 97/81/EY (1), 4 lausekkeen 1 kohdan kanssa yhteensopivana pidettävä sitä, että työntekijää, joka on yksityisoikeudellisessa palvelussuhteessa julkisyhteisöön tai julkiseen yhtiöön ja joka työskentelee alle 12 tuntia viikossa (eli alle 30 prosenttia tavallisesta työajasta), kohdellaan epäedullisemmin kuin kokoaikaista työntekijää niiltä osin kuin on kyse palkkauksesta, palkkaluokan määrittämisestä, aikaisempien työskentelyjaksojen huomioon ottamisesta, lomaoikeudesta, erityisistä korvauksista, ylityölisistä jne.?
            
         
               2)
            
            
               Onko mainitun puitesopimuksen 4 lausekkeen 2 kohdassa määrättyä pro rata temporis -periaatetta tulkittava siten, että sen kanssa ristiriidassa on L-VGB:n 55 §:n 5 momentin kaltainen kansallinen säännös, jonka mukaan tilanteessa, jossa henkilön työaika muuttuu, hänen vielä pitämättömien lomiensa määrää mukautetaan suhteessa uuteen työaikaan, mikä johtaa siihen, että sellainen henkilö, jonka työaikaa lyhennetään kokoaikaisesta osa-aikaiseksi, menettää osan lomaoikeudesta, jonka hän on ansainnut kokoaikaisena työntekijänä, tai siihen, että hän voi osa-aikaisena työntekijänä pitää kyseisen loman pienemmällä lomakorvauksella?
            
         
               3)
            
            
               Onko L-VGB:n 1 §:n 2 momentin m kohdan kaltainen kansallinen säännös, jonka mukaan työntekijöitä, jotka on otettu palvelukseen enintään kuudeksi kuukaudeksi tai tiettyä hanketta varten, kohdellaan epäedullisemmin kuin muuten vastaavanlaisia pysyvässä työsuhteessa olevia työntekijöitä niiltä osin kuin on kyse palkkauksesta, palkkaluokan määrittämisestä, aikaisempien työskentelyjaksojen huomioon ottamisesta, lomaoikeudesta, erityisistä korvauksista, ylityölisistä jne., ristiriidassa Euroopan työnantaja- ja työntekijäjärjestöjen 28.6.1999 tekemän määräaikaista työtä koskevan puitesopimuksen, joka on hyväksytty määräaikaista työtä koskevalla, 28.6.1999 annetulla direktiivillä 1999/70/EY (2), 4 lausekkeen kanssa?
            
         
               4)
            
            
               Onko kyse tasa-arvoista kohtelua koskevan, 5.7.2006 annetun direktiivin 2006/54/EY (3) 14 artiklan 1 kohdan c alakohdassa tarkoitetusta sukupuoleen perustuvasta syrjinnästä silloin, kun työsopimussuhteessa olevat julkishallinnon työntekijät, jotka pitävät vanhempainlomaa lakisääteiset kaksi vuotta, menettävät lakisääteisen oikeuden lomaan lapsen syntymää edeltäneeltä vuodelta, koska lomaoikeus on vanhempainloman päättyessä jo vanhentunut, ja kun kyseiset työntekijät ovat suurimmaksi osaksi (97 prosenttia) naisia?
            
         
      (1)  EYVL L 14, s. 9.
   
      (2)  EYVL L 175, s. 43.
   
      (3)  EUVL L 204, s. 23.